**Kompakt skilleklemme med automatisk strømtransformerbeskyttelse**

Phoenix Contact tilbyder nu stikbare skilleklemmer til måletransformere med et skillestykke, som kan vippes. Den kompakte PTME 6 serie er designet til tværsnit op til 6 mm2 fleksibel / 10 mm2 stiv, og anvender standard broer, opmærkning og testtilbehør fra tilslutningssystemet CLIPLINE complete.

En anden ny egenskab er kortslutningsstikket, som automatisk etablerer en kortslutning af strømtransformeren. Det sikrer en høj grad af sikkerhed og pålidelighed i strømtransformer-målekredsløb. I forbindelse med den tilhørende grundklemme kan forkert anvendelse såvel som ødelæggelse af den tilsluttede strømtransformer helt udelukkes. Desuden kombinerer disse klemmer en skilleklemme med Combi-stiksystemet. Det betyder, at det nu er muligt at opbygge hele tavlesystemet sammen med de tilhørende måletransformere komplet stikbart. Alle stikkene kan nemt kodes og dermed pålideligt forhindre forkerte tilslutninger.

Måletransformer-skilleklemmerne er konstrueret med push-in tilslutningsteknologi. Dermed etableres ledertilslutningen med en enkel stikproces uden brug af værktøj. For at fjerne lederen skal der blot trykkes på den tilhørende udløsetast.

For yderligere information kontakt Product Manager Henning O. Lippert, hlippert@phoenixcontact.dk.